2000D0245 — DA — 02.08.2001 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 2. februar 2000

om proceduren for attestering af byggevarer i henhold til artikel 20, stk. 4, i Rådets direktiv 89/106/EØF for så vidt angår planglas, profilglas og glasblokke

(meddelt under nummer K(1999) 5016)

(EØS-relevant tekst)

(2000/245/EF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer ( 1 ), ændret ved direktiv 93/68/EØF ( 2 ), særlig artikel 13, stk. 4, og ud fra følgende betragtninger: (1) Kommissionen skal i forbindelse med attestering af en byggevares overensstemmelse vælge mellem de to procedurer i artikel 13, stk. 3, i direktiv 89/106/EØF og i alle tilfælde vælge »den billigste procedure, der er forenelig med sikkerhedshensyn«. Det skal således for en given vare eller varetype afgøres, om en produktionskontrolordning i fabrikken på fabrikantens ansvar er en nødvendig og tilstrækkelig betingelse for attestering af overensstemmelse, eller om det er nødvendigt at inddrage et autoriseret certificeringsorgan af grunde, der vedrører kriterierne i artikel 13, stk. 4. (2) I henhold til artikel 13, stk. 4, skal den således fastlagte procedure anføres i mandaterne og i de tekniske specifikationer. Begrebet varer eller varetyper bør derfor defineres på samme måde som i mandaterne og i de tekniske specifikationer. (3) De to procedurer, der er fastlagt i artikel 13, stk. 3, er nærmere beskrevet i bilag III til direktiv 89/106/EØF. Det må derfor for hver vare eller varetype gøres klart ved henvisning til bilag III, hvilke metoder der skal anvendes ved gennemførelsen af de to procedurer, idet visse ordninger ifølge bilag III skal anvendes fortrinsvis. (4) Den procedure, der er anført i artikel 13, stk. 3, litra a), svarer til ordningerne i bilag III, afsnit 2, punkt ii), variant 1, uden løbende overvågning, samt varianterne 2 og 3, medens proceduren i artikel 13, stk. 3, litra b), svarer til ordningerne i bilag III, afsnit 2, punkt i), og bilag III, afsnit 2, punkt ii), variant 1, med løbende overvågning. (5) De i denne beslutning tilladte foranstaltninger er ikke i overensstemmelse med opfattelsen i Det Stående Byggeudvalg. (6) Beslutningen var fremsendt til Rådet, der ikke var i stand til at reagere indenfor den tremånedersperiode, der er forudset i direktiv 89/106/EØF. Den foreslåede foranstaltning er derfor vedtaget af Kommissionen — ud fra følgende betragtninger: VEDTAGET FØLGENDE BESLUTNING:

Artikel 1

For byggevarer og byggevaregrupper, der er anført i bilag I, attesteres overensstemmelsen ved en procedure, hvorefter fabrikanten er eneansvarlig for en produktionskontrolordning i fabrikken, som sikrer, at varerne er i overensstemmelse med de relevante tekniske specifikationer.

Artikel 2

For byggevarer, der er anført i bilag II, attesteres overensstemmelsen ved en procedure, hvorefter der som supplement til produktionskontrolordningen i fabrikken, som gennemføres af fabrikanten, inddrages et autoriseret certificeringsorgan i bedømmelsen og overvågningen af produktionskontrollen eller af selve varen.

Artikel 3

I standardiseringsmandater anføres det, hvilken procedure der skal anvendes til attestering af overensstemmelse i henhold til bilag III.

Artikel 4

Denne beslutning er rettet til medlemsstaterne.

BILAG I

Plane og bøjede glaspaneler (herunder almindeligt glas, forarbejdet glas, special- eller sikkerhedsglas, belagt glas, foliebelagt glas, emaljeret glas, overfladebehandlet glas eller spejlglas):

Forudsat anvendelse: alle andre end:

— i glaspartier, som specielt har til formål at yde brandmodstand

— som skud- eller eksplosionssikre ruder.

Kanalformet glas (med eller uden trådarmering):

Forudsat anvendelse: eller andre end:

— i glaspartier, som specielt har til formål at yde brandmodstand.

Termoruder:

Forudsat anvendelse: alle andre end:

— i glaspartier, som specielt har til formål at yde brandmodstand

— som skud- eller eksplosionssikre ruder.

Glasblokke:

Forudsat anvendelse: andre ikkebærende anvendelser end:

— skud- eller eksplosionssikre anvendelser.

Vægelementer af glasblokke:

Forudsat anvendelse: alle andre ikkebærende anvendelser end:

— adskillelse af brandceller/-sektion

— skud- eller eksplosionssikre anvendelser.

BILAG II

Plane og bøjede glaspaneler (herunder almindeligt glas, forarbejdet glas, special- eller sikkerhedsglas, belagt glas, foliebelagt glas, emaljeret glas, overfladebehandlet glas eller spejlglas):

Forudsat anvendelse:

— som skud- eller eksplosionssikre ruder

— i glaspartier, som specielt har til formål at yde brandmodstand.

Kanalformet glas (med eller uden trådarmering):

Forudsat anvendelse:

— i glaspartier, som specielt har til formål at yde brandmodstand.

Termoruder:

Forudsat anvendelse:

— som skud- eller eksplosionssikre ruder

— i glaspartier, som specielt har til formål at yde brandmodstand.

Glasblokke:

Forudsat anvendelse: skud- eller eksplosionssikre anvendelser.

Vægelementer af glasblokke:

Forudsat anvendelse:

— adskillelse af brandceller/-sektioner

— skud- eller eksplosionssikre anvendelser.

BILAG III

Bemærk:

For byggevarer, der har mere end en af de forudsatte anvendelser, der er anført for de følgende byggevaregrupper, er det autoriserede organs opgaver, som de afledes af de relevante systemer for attestering af overensstemmelse, kumulative

BYGGEVAREGRUPPE

PLANGLAS, PROFILGLAS OG GLASBLOKKE (1/6)

1. Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes Den Europæiske Standardiseringsorganisation/Den Europæiske Komité for Elektroteknisk Standardisering (CEN/CENELEC) om at specificere følgende system eller systemer for attestering af overensstemmelse i den eller de relevante harmoniserede standarder:



Byggevare(r) Forudsat(te) anvendelse(r) Niveau(er) eller klasse(r) (reaktion ved brand) System(er) for attestering af overensstemmelse Plane eller bøjede glaspaneler Kanalformet glas Termoruder i glaspartier, som specielt har til formål at yde brandmodstand alle 1 Vægelementer af glasblokke til adskillelse af brandceller/-sektioner alle 1 System 1: Se direktiv 89/106/EØF, bilag III, afsnit 2, punkt i), uden auditprøvning af stikprøver.

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

BYGGEVAREGRUPPE

PLANGLAS, PROFILGLAS OG GLASBLOKKE (2/6)

1. Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes Den Europæiske Standardiseringsorganisation/Den Europæiske Komité for Elektroteknisk Standardisering (CEN/CENELEC) om at specificere følgende system eller systemer for attestering af overensstemmelse i den eller de relevante harmoniserede standarder:



Byggevare(r) Forudsat(te) anvendelse(r) Niveau(er) eller klasse(r) (reaktion ved brand) System(er) for attestering af overensstemmelse Plane eller bøjede glaspaneler Kanalformet glas Termoruder Glasblokke Vægelementer af glasblokke anvendelser, der er undergivet regler om reaktion ved brand ►M1 A1, A2, B, C, D, E ◄ 3 ►M1 (A1 til E) (1), F ◄ 4 (1) ►M1 Byggevarer/-materialer, som ikke skal testes for reaktion ved brand (f.eks. byggevarer/-materialer i klasse A1 i henhold til Kommissionens beslutning 96/603/EF) ◄ . System 3: Se direktiv 89/106/EØF, bilag III, afsnit 2, punkt ii), variant 2. System 4: Se direktiv 89/106/EØF, bilag III, afsnit 2, punkt ii), variant 3.

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

BYGGEVAREGRUPPE

PLANGLAS, PROFILGLAS OG GLASBLOKKE (3/6)

1. Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes Den Europæiske Standardiseringsorganisation/Den Europæiske Komité for Elektroteknisk Standardisering (CEN/CENELEC) om at specificere følgende system eller systemer for attestering af overensstemmelse i den eller de relevante harmoniserede standarder:



Byggevare(r) Forudsat(te) anvendelse(r) Niveau(er) eller klasse(r) System(er) for attestering af overensstemmelse Plane eller bøjede glaspaneler Kanalformet glas Termoruder anvendelser, der er undergivet regler for udvendig brandmæssig ydeevne byggevarer, der skal prøves 3 byggevarer, der »anses for at opfylde« kravene uden prøvning (1) 4 (1) Skal bekræftes under drøftelser med brandmyndighedsgruppen. System 3: Se direktiv 89/106/EØF, bilag III, afsnit 2, punkt ii), variant 2. System 4: Se direktiv 89/106/EØF, bilag III, afsnit 2, punkt ii), variant 3.

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

BYGGEVAREGRUPPE

PLANGLAS, PROFILGLAS OG GLASBLOKKE (4/6)

1. Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes Den Europæiske Standardiseringsorganisation/Den Europæiske Komité for Elektroteknisk Standardisering (CEN/CENELEC) om at specificere følgende system eller systemer for attestering af overensstemmelse i den eller de relevante harmoniserede standarder:



Byggevare(r) Forudsat(te) anvendelse(r) Niveau(er) eller klasse(r) System(er) for attestering af overensstemmelse Plane eller bøjede glaspaneler Termoruder Glasblokke Vægelementer af glasblokke i skud- eller eksplosionssikre glaspartier — 1 til andre anvendelser, der kan forventes at medføre risici henhørende under kravene til »sikkerhed ved anvendelsen«, og som er undergivet regler herom — 3 Kanalformet glas til anvendelser, der kan forventes at medføre risici henhørende under kravene til »sikkerhed ved anvendelsen«, og som er undergivet regler herom — 3 System 1: Se direktiv 89/106/EØF, bilag III, afsnit 2, punkt i), uden auditprøvning af stikprøver. System 3: Se direktiv 89/106/EØF, bilag III, afsnit 2, punkt ii), variant 2.

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

BYGGEVAREGRUPPE

PLANGLAS, PROFILGLAS OG GLASBLOKKE (5/6)

1. Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes Den Europæiske Standardiseringsorganisation/Den Europæiske Komité for Elektroteknisk Standardisering (CEN/CENELEC) om at specificere følgende system eller systemer for attestering af overensstemmelse i den eller de relevante harmoniserede standarder:



Byggevare(r) Forudsat(te) anvendelse(r) Niveau(er) eller klasse(r) System(er) for attestering af overensstemmelse Plane eller bøjede glaspaneler (med særlig behandling) Kanalformet glas Termoruder Glasblokke Vægelementer af glasblokke anvendelser, der er knyttet til energibesparelse og/eller støjreduktion — 3 System 3: Se direktiv 89/106/EØF, bilag III, afsnit 2, punkt ii), variant 2.

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

BYGGEVAREGRUPPE

PLANGLAS, PROFILGLAS OG GLASBLOKKE (6/6)

1. Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes Den Europæiske Standardiseringsorganisation/Den Europæiske Komité for Elektroteknisk Standardisering (CEN/CENELEC) om at specificere følgende system eller systemer for attestering af overensstemmelse i den eller de relevante harmoniserede standarder:



Byggevare(r) Forudsat(te) anvendelse(r) Niveau(er) eller klasse(r) System(er) for attestering af overensstemmelse Plane eller bøjede glaspaneler Kanalformet glas Termoruder Glasblokke Vægelementer af glasblokke Andre anvendelser end anført i byggevaregruppe 1/6, 2/6, 3/6, 4/6 og 5/6 — 4 System 4: Se direktiv 89/106/EØF, bilag III, afsnit 2, punkt ii), variant 3.

Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

( 1 ) EFT L 40 af 11.2.1989, s. 12.

( 2 ) EFT L 220 af 30.8.1993, s. 1.